Na osnovu člana 42. i 79. Zakona o državnoj službi u Unsko-sanskom kantonu (“Službeni glasnik Unsko-sanskog kantona”, broj: 14/17 i 15/20), u skladu sa Pravilnikom o unutrašnjoj organizaciji Ministarstva obrazovanja, nauke, kulture i sporta Unsko-sanskog kantona broj: 10-02-6731-1/18 od 07.06.2018. godine i dopunom Pravilnika o unutrašnjoj organizaciji Ministarstva obrazovanja, nauke, kulture i sporta Unsko-sanskog kantona broj: 10-02-6731-2/18 od 22.07.2020. godine, ministar Ministarstva obrazovanja, nauke, kulture i sporta Unsko-sanskog kantona objavljuje

JAVNI OGLAS

za prijem namještenika na određeno vrijeme u trajanju od jedne godine u Ministarstvo obrazovanja, nauke, kulture i sporta Unsko-sanskog kantona

**I Naziv radnog mjesta:**

1. **Viši samostalni referent za kontrolu i unos podataka** .............................. 1 izvršilac,

u Sektoru za računovodstveno - finansijske poslove i operativne jedinice trezora, Ministarstva obrazovanja, nauke, kulture i sporta Unsko-sanskog kantona.

**Opis poslova:**

**Viši samostalni referent za kontrolu i unos podataka:**

1. priprema i analizira podatke i dokumente koji su potrebni za izradu budžeta,
2. vrši završna knjiženja i izrađuje godišnji obračun budžeta,
3. vrši računsku obradu, kontiranje i knjiženje situacija po ugovorima i knjiženje ostalih finansijskih dokumenata, popunjavanje propisanih obrazaca svih vrsta izvještaja i obračuna (periodični i godišnji),
4. obavlja kontrolu podataka iz propisanih obrazaca prije unosa, prema važećim zakonskim propisima,
5. vrši unos podataka sa propisanih obrazaca u pomoćnu i glavnu knjigu trezora,
6. vrši analizu knjigovodstvenih kartica radi provjere realnosti knjigovodstvenih stanja i usklađuje knjigovodstveno stanje,
7. utvrđuje u pripremi periodičnih i završnih obračuna u skladu sa datim rokovima,
8. izvještava budžetske korisnike o unesenim podacima,
9. stara se o ispravnom čuvanju dokumentacije,
10. sarađuje i razmjenjuje podatke sa ostalim izvršiocima poslova,
11. vrši unos podataka u aplikaciju Centralizovanog obračuna plaća,
12. pripremaju mjesečne, periodične i godišnje izvještaje o isplaćenim i obračunatim plaćama,
13. obavlja i druge poslove po nalogu pomoćnika ministra za računovodstveno - finansijske poslove i operativne jedinice trezora i ministra.

**II. Uvjeti za obavljanje poslova radnog mjesta:**

Pored općih uvjeta predviđenih članom 76. Zakona o državnoj službi u Unsko-sanskom kantonu (“Službeni glasnik Unsko-sanskog kantona”, broj: 14/17 i 15/20), kandidati moraju ispunjavati i posebne uvjete utvrđene Pravilnikom o unutrašnjoj organizaciji Ministarstva obrazovanja, nauke, kulture i sporta Unsko-sanskog kantona broj: 10-02-6731-1/18 od 07.06.2018. godine i dopunom Pravilnika o unutrašnjoj organizaciji Ministarstva obrazovanja, nauke, kulture i sporta Unsko-sanskog kantona broj: 10-02-6731-2/18 od 22.07.2020. godine.

 *Opći uvjeti:*

1. da je državljanin Bosne i Hercegovine;
2. da je stariji od 18 godina;
3. da je zdravstveno sposoban za obavljanje poslova utvrđenih za to radno mjesto;
4. da ima odgovarajuću vrstu i stepen školske spreme;
5. da u poslednje dvije godine od dana objavljivanja javnog oglasa nije otpušten iz organa državne službe kao rezultat disciplinske kazne na bilo kojem nivou vlasti u Federaciji Bosne i Hercegovine;
6. da nije obuhvaćen odredbom člana IX Ustava Bosne i Hercegovine;
7. da se ne vodi krivični postupak protiv te osobe.

 *Posebni uvjeti:*

* Viša stručna sprema ekonomske ili upravne struke;
* Položen stručni ispit;
* Najmanje 1 (jedna) godina radnog iskustva u struci;

**III . Prijave na oglas:**

Zainteresirani kandidati su obavezni uz prijavu na Oglas dostaviti sljedeću dokumentaciju:

* Prijava na javni oglas sa kontakt podacima (adresa i broj telefona);
* biografija;
* Izvod iz matične knjige rođenih;
* Izvod iz matične knjige državljana (uvjerenje o državljanstvu, original ili ovjerene kopije ne starije od 6 mjeseci);
* Ovjerena kopija diplome o završenoj višoj stučnoj spremi odgovarajućeg smjera;
* Uvjerenje o radnom iskustvu;
* Ovjerena izjava da kandidat/kandidatkinja u poslednje dvije godine od dana objavljivanja javnog oglasa nije otpušten iz organa državne službe kao rezultat disciplinske kazne na bilo kom nivou vlasti u Federaciji Bosne i Hercegovine, odnosno Bosne i Hercegovine;
* Ovjerena izjava da kandidat nije obuhvaćen odredbom člana IX Ustava Bosne i Hercegovine;

Izabrani kandidat je dužan dostaviti ljekarsko uvjerenje o zdravstvenoj sposobnosti i uvjerenje da se ne vodi krivični postupak prije stupanja na rad. Ukoliko izabrani kandidat ima položen stručni ispit prije stupanja na rad dostavlja uvjerenje o položenom stručnom ispitu. Ukoliko izabrani kandidat nema položen stručni ispit prima se u radni osnos, ali je dužan položiti stručni

ispit najkasnije u roku od šest mjeseci od dana prijema u radni odnos u organ državne službe.

**IV . Rok trajanja javnog oglasa i adresa podnošenja prijava:**

Javni oglas objavljuje se u dnevnim novinama “Oslobođenje” i na WEB stranici Vlade Unsko-sanskog kantona.

Javni oglas ostaje otvoren 8 (osam) dana od dana objavljivanja.

Prijave na oglas sa dokazima o ispunjavanju uvjeta dostaviti u zatvorenoj koverti putem pošte preporučeno ili lično na adresu Ministarstvo obrazovanja, nauke, kulture i sporta Unsko-sanskog kantona, ul. Alije Đerzeleza 6, 77000 Bihać, sa naznakom „Javni oglas – namještenik na određeno vrijeme“.

Nepotpune i neblagovremene prijave neće se uzeti u razmatranje.

 M i n i s t a r

 Almin Hopovac, prof.

Dostavljeno:

1. Ured za zajedničke poslove

 Vlade Unsko-sanskog kantona

 (objava na web stranici)

2. Dnevni list “Oslobođenje”

3. a/a